ലത്തീൻ കത്തോലിക്കാസഭ

കത്തോലിക്ക സഭയിലെ പ്രധാന വ്യക്തിഗതസഭയായ പാശ്ചാത്യ സഭയെയാണ് റോമൻ കത്തോലിക്കാ സഭ അഥവാ ലത്തീൻ കത്തോലിക്കാസഭ. പാശ്ചാത്യ സഭയോടൊപ്പം മാർപാപ്പയുടെ പരമാധികാരത്തെ അംഗീകരിയ്ക്കുന്ന ഇരുപത്തിമൂന്നു പൗരസ്ത്യ കത്തോലിക്കാ സഭകളും കൂടി ചേർന്നതാണ് ഇന്ന് കത്തോലിക്കാ സഭ.

റോമാസഭയുടെ ആരാധനാഭാഷ ലത്തീൻ ആയതിനാലാണ് ലത്തീൻ സഭ എന്ന് അത് അറിയപ്പെട്ടത്. ആരാധനാക്രമ പാരമ്പര്യംകൊണ്ടും വ്യക്തിത്വം കൊണ്ടും റോമാ പാപ്പായുടെ കീഴിൽ തുടക്കം മുതൽ നിലകൊള്ളുന്ന ഏക സഭയും ലത്തീൻസഭ തന്നെയാണ്. ആഗോള കത്തോലിക്കാ സഭയിലെ അംഗങ്ങളിൽ 98% ത്തിൽ അധികവും ലത്തീൻ റീത്തിൽ പെട്ടവരാണ്. 129.14 കോടിയിൽ അധികം അംഗങ്ങളാണ് കത്തോലിക്കാ സഭയിലുള്ളത്. അതിൽ 118.5 കോടി അംഗങ്ങൾ ഈ സഭാസമൂഹത്തിലാണ്. കത്തോലിക്കാ സഭയിൽ പാപ്പാ നേരിട്ട് ഭരണം നടത്തുന്ന ഈ സഭ ലോകം മുഴുവനും വ്യാപിച്ചുകിടക്കുന്നു.

കേരളത്തിൽ റോമൻ കത്തോലിക്കാ സഭയ്ക്ക് രണ്ട് അതിരൂപതാ പ്രവിശ്യകളിലായി 12 രൂപതകളുണ്ട്. ലത്തീൻ കത്തോലിക്കാ സഭയെക്കൂടാതെ സീറോ മലങ്കര കത്തോലിക്കാ സഭയുടെ ആറ് രൂപതകളും സീറോ മലബാർ കത്തോലിക്കാ സഭയുടെ പതിമൂന്ന് രൂപതകളും ചേർന്നതാണ് കേരളത്തിലെ കത്തോലിക്ക സഭ.


റോമൻ കത്തോലിക്കാ സഭ (ലത്തീൻ സഭ) യോട് ഐക്യപ്പെട്ട് നിൽക്കുന്ന രണ്ട് പ്രാദേശിക സഭകളാണ് സീറോ മലങ്കര കത്തോലിക്കാ സഭയും സീറോ മലബാർ കത്തോലിക്കാ സഭയും.
ഇന്ത്യയിൽ

13-ം ശതകത്തിൽ ഇന്നസന്റ് നാലാമൻ മാർപ്പാപ്പ പൗരസ്ത്യ ദേശങ്ങൾക്കായി ഫ്രാൻസ്സ്കരും ഡൊമനിക്കരുംഅടങ്ങുന്ന ആദ്യപ്രേക്ഷിത സംഘടയെ "ക്രിസ്തുവിന്റെ തീർത്ഥാടന സഭ "എന്ന പേരിൽ പൗരസ്ത്യ നാടുകളിലേക്ക് അയച്ചു.ആ പ്രേക്ഷിതരിൽ ഒരാളായ ജോൺ മോണ്ടി കോർവിനോ 1327 ൽ കൊല്ലത്തും മൈലാപ്പൂരിലുമായി താമസിച്ച് ക്രിസ്തുമതത്തിലേക്ക് അനേകരെ കൊണ്ടു വന്നു. അന്ന് വിഘടിച്ചു നിന്ന ക്രൈസ്തവരേയും പുതിയതായി വന്നവരേയും ചേർത്ത് ഈ മിഷനരിമാരാണ് ഇന്ത്യയിൽ ആദ്യമായി ലത്തീൻ ആരാധനക്രമം നടപ്പാക്കിയത്‌. പിന്നീട് ഇന്ത്യയിലെ ക്രിസ്ത്യാനികളിൽ ഏറ്റവും കൂടുതൽ അംഗങ്ങളുള്ള സഭയായി ഈ സമൂഹം മാറി. ഇന്ത്യയിൽ 2,40,80,016 ക്രിസ്ത്യാനികളിൽ 1,18,00,000 അംഗങ്ങളാണ് ഈ സഭയിലുള്ളത്. ഭാരതത്തിലെ റോമൻ കത്തോലിക്കാ സഭയെ ഭരണസൗകര്യാർത്ഥം 23 പ്രോവിൻസുകളായി(അതിരൂപത)തിരിച്ചിരിക്കുന്നു. അതിരൂപതകളിൽ രൂപതകൾ ഉൾപ്പെടുന്നു,|}.
തിരുവനന്തപുരം അതിരൂപത

.
വരാപ്പുഴ അതിരൂപത
മദ്രാസ്-മൈലാപ്പുർ അതിരൂപത

ആർച്ച് ബിഷപ്പ് മലയപ്പൻ ചിന്നപ്പ എസ്. ഡി. ബി.
മധുര അതിരൂപത

ആർച്ച് ബിഷപ്പ് ഡോ പീറ്റർ ഫെർണാണ്ടോ.
ബാംഗ്ലൂർ അതിരൂപത

ആർച്ച് ബിഷപ്പ് ബർണാട് മൊറൈസ്.
പോണ്ടിച്ചേരി-കൂഡല്ലൂർ അതിരൂപത

ആർച്ച് ബിഷപ്പ് ആന്റണി അനന്തരായർ
നാഗ്പ്പൂർ അതിരൂപത

ആർച്ച് ബിഷപ്പ് ഏലിയാസ് ഗോൺസാൽവസ്
ആഗ്രാ അതിരൂപത

ആർച്ച് ബിഷപ്പ് ആൽബർട്ട് ഡിസൂസ
ഹൈദ്രബാദ് അതിരൂപത

ആർച്ച് ബിഷപ്പ് ഡോ തുമ്മാ ബാല
ബോംബെ അതിരൂപത

കർദിനാൾ ഓസ് വാൾഡ് ഗ്രേഷ്യസ്
ഭോപ്പാൽ അതിരൂപത

ആർച്ച് ബിഷപ്പ് ലിയോ കൊർണേലിയോസ് എസ്. വി. ഡി
കൽക്കത്ത അതിരൂപത

ആർച്ച് ബിഷപ്പ് തോമസ് ഡിസൂസ
കട്ടക്ക്-ഭൂവനേശ്വർ അതിരൂപത

ആർച്ച് ബിഷപ്പ് റാഫേൽ ചീനത്ത്
ഡൽഹി അതിരൂപത

ആർച്ച് ബിഷപ്പ് വിൻസന്റ് മൈക്കിൾ കോൺസെസോ
റാഞ്ചി അതിരൂപത

ആർച്ച് ബിഷപ്പ് കർദിനാൾ ടെലഫോർ ടോപ്പോ
ഷില്ലോംഗ് അതിരൂപത

ആർച്ച് ബിഷപ്പ് ഡൊമിനിക് ജാല
ഗുവഹട്ടി അതിരൂപത

ആർച്ച് ബിഷപ്പ് ജോൺ മൂലച്ചിറ
ഇംഫാൽ അതിരൂപത

ആർച്ച് ബിഷപ്പ് ജോസഫ് മിറ്റത്താനി
ഗോവ& ഡാമൻ അതിരൂപത

ആർച്ച് ബിഷപ്പ് ഫിലിപ്പ് നേരി ഫെരേര
റായ്പൂർ അതിരൂപത

ആർച്ച് ബിഷപ്പ് അഗസ്റ്റിൻ ചാരംകുന്നേൽ
വിശാഖപട്ടണം അതിരൂപത

ആർച്ച് ബിഷപ്പ് കഗിത്താപു മരിയദാസ്
പാറ്റ്ന അതിരൂപത

ആർച്ച് ബിഷപ്പ് ബനഡിക്റ്റ് ജോൺ ഓസ്റ്റ എസ് ജെ


.
ഗാന്ധിനഗർ അതിരൂപത

ആർച്ച് ബിഷപ്പ് സ്റ്റാൻസിലാവൂസ് ഫെർണാണ്ടസ്


.
കേരളത്തിൽ

1327-ൽ കൊല്ലത്തെത്തിയറോമൻ കത്തോലിക്ക മിഷനറിമാരാണ്‌ കേരളത്തിലെ ആരാധനയ്ക്കു ആദ്യമായി ലത്തീൻ ആരാധനക്രമം നടപ്പാക്കിയത്‌.9 ഓഗസ്റ്റ് 1329 ന് കൊല്ലം ആസ്ഥാനമായി ഏഷ്യയിലെ ആദ്യ രൂപത നിലവിൽ വന്നു. ജൊർഡാനസ് കാറ്റലാനിയായിരുന്നു ആദ്യ ബിഷപ്പ്. പോർട്ടുഗീസുകാരുടെ സ്വാധീനത്തിൽ കീഴിൽ ഈ വിഭാഗക്കാർ വലിയൊരു സമൂഹമായി ഉയർന്നു. സെ. സേവ്യർ ( സേവ്യർ പുണ്യവാളൻ), പോർട്ടുഗീസ്‌ സഹായം എന്നിവ കേരളത്തിലെ ഒരു വിഭാഗം സഭയെ ലത്തീൻ സഭയാക്കി മാറ്റിയെന്നു പറയാം. ലത്തീനും സുറിയാനിയും ഭാഷകൾ ആണ്. എന്നാൽ ഇന്ത്യയിലെ ഒരിടത്തും ഇത് സംസാരഭാഷയല്ല. പണ്ട് കേരളത്തിലെ ലത്തീൻ കത്തോലിക്ക പള്ളികളിലും ദിവ്യപൂജയും ആരാധനയും ലത്തീൻ ഭാഷയിലായിരുന്നു നടത്തിയിരുന്നത്. കേരളത്തിലെ കത്തോലിക്കർ ഈ ഭാഷകളുടെ അടിസ്ഥാനത്തിൽ ലത്തീൻ കത്തോലിക്കരെന്നും സുറിയാനി കത്തോലിക്കരെന്നും വിഭജിക്കപ്പെട്ടിരിക്കുന്നു..
കേരളത്തിലെ ലത്തീൻ രൂപതകൾ

വരാപ്പുഴ അതിരൂപത

1659 മലബാർ അപ്പസ്ത്തോലിക് വികാര്യത്ത് ആയി രൂപീകൃതമായി. 1709 ൽ വരാപ്പുഴ അപ്പസ്ത്തോലിക് വികാര്യത്ത്, 1 സെപ്റ്റംബർ 1886 മുതൽ വരാപ്പുഴ അതിരൂപതയായി

**കൊച്ചി രൂപത ( 4 ഫെബ്രുവരി 1558 )
**കോഴിക്കോട് രൂപത ( 12 ജൂൺ 1923 )
**വിജയപുരം രൂപത ( 14 ജൂലൈ 1930 )
**കോട്ടപ്പുറം രൂപത ( 3 ജൂലൈ 1987 )
**കണ്ണൂർ രൂപത ( 05 നവംബർ 1998 )
**സുൽത്താൻപേട്ട രൂപത (28 ഡിസംബർ 2013)
തിരുവനന്തപുരം അതിരൂപത

1937 ജൂലൈ ഒന്നിന് രൂപത നിലവിൽ വന്നു; 2004 ജൂൺ 3 മുതൽ അതിരൂപതയായി.
**കൊല്ലം രൂപത ( 9 ഓഗസ്റ്റ് 1329, ഏഷ്യയിലെ ആദ്യ രൂപത )
**ആലപ്പുഴ രൂപത ( 19 ജൂൺ 1952 )
**പുനലൂർ രൂപത ( 21 ഡിസംബർ 1985 )
**നെയ്യാറ്റിൻകര രൂപത ( 14 ജൂൺ 1996 )
അവലംബങ്ങൾ
ഇതും കാണുക‍

*സീറോ മലബാർ കത്തോലിക്കാ സഭ
*സീറോ മലങ്കര കത്തോലിക്കാ സഭ


വിഭാഗം:കേരളത്തിലെ ക്രൈസ്തവ സഭകൾ
വർഗ്ഗം:പാശ്ചാത്യ കത്തോലിക്കാ സഭ
വർഗ്ഗം:ലത്തീൻ കത്തോലിക്കാ സഭ
വർഗ്ഗം:ക്രിസ്ത്യൻ സമുദായങ്ങൾ